Document ID: 31990R1186

NEUVOSTON ASETUS (ETY) N:o 1186/90,
annettu 7 päivänä toukokuuta 1990,
yhteisön täysikasvuisten nautaeläinten ruhojen laatuluokituksen soveltamisalan laajentamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
asetuksessa (ETY) N:o 1208/81(4) vahvistetaan yhteisön täysikasvuisten nautojen ruhojen luokitteluasteikko; mainitun asetuksen 6 artiklassa rajoitetaan mainitun asteikon soveltaminen markkinahintojen toteamiseen ja interventiotoimenpiteisiin,
asteikon soveltamisessa tapahtuneen kehityksen ja saadun kokemuksen perusteella voidaan suunnitella sen ulottamista koskemaan kaikkia markkinoille saatettuja ruhoja; tätä tarkoitusta varten olisi aiheellista säätää mainittujen tuotteiden luokittelusta hyväksytyissä teurastamoissa, joilla yksin on lupa pitää niitä kaupan koko yhteisössä terveyttä koskevista ongelmista yhteisön sisäisessä tuoreen lihan kaupassa 26 päivänä kesäkuuta 1964 annetun neuvoston direktiivin 64/433/ETY(5) mukaisesti, sellaisena kuin se on viimeksi muutettuna direktiivillä 88/657/ETY(6), ja
luonnolliselle henkilölle tai oikeushenkilölle, joka aloittaa teurastustoimenpiteet, olisi annettava tieto teurastettavaksi toimitettujen eläinten luokittelun tuloksista; luokittelun ansiosta voidaan yhtäältä osoittaa hinta perustelluksi ja toisaalta sillä todennäköisesti edistetään laadun paranemista sekä lisätään tuotannon arvon nousua,
ON ANTANUT TÄMÄN ASETUKSEN:
1 artikla
1 Alkaen 1 päivästä tammikuuta 1991 direktiivin 64/433/ETY 8 artiklan mukaisesti hyväksyttyjen laitosten on toteutettava tarvittavat toimenpiteet sen varmistamiseksi, että viimeistään 1 päivänä tammikuuta 1992 kaikki direktiivin 64/433/ETY 8 artiklan mukaisesti hyväksytyissä laitoksissa teurastetuista eläimistä peräisin olevat, mainitun direktiivin 3 artiklassa säädetyllä terveysmerkinnällä varustetut ruhot tai puoliruhot luokitellaan ja varustetaan tunnusmerkinnällä asetuksessa (ETY) N:o 1208/81 vahvistetun yhteisön täysikasvuisten nautojen ruhojen luokitteluasteikon mukaisesti.
2 Välittömästi 1 kohdan säännösten täytäntöönpanonosta asetuksen (ETY) N:o 1208/81 4 artiklan mukaisesti luokitellut tulokset on ilmoitettava kirjallisesti luonnolliselle henkilölle tai oikeushenkilölle, joka sallii teurastustoimenpiteiden aloittamisen.
2 artikla
Asetuksen (ETY) N:o 805/68(7), sellaisena kuin se on viimeksi muutettuna asetuksella (ETY) N:o 571/89(8), 27 artiklassa säädettyä menettelyä noudattaen komissio antaa tämän asetuksen soveltamista koskevat yksityiskohtaiset säännöt ja erityisesti ne, jotka liittyvät:
a) 1 artiklan 1 kohdassa tarkoitettuun tunnistamisjärjestelmään; sekä
b) mahdollisiin poikkeuksiin,
- joita direktiivin 88/409/ETY(9) 5 artiklassa tarkoitetaan sellaisten teurastamojen osalta, jotka haluavat rajoittaa tuotantonsa paikallisille markkinoille,
- joita voidaan myöntää pyynnöstä jäsenvaltioiden teurastamoille, joissa teurastetaan vähän nautoja.
3 artikla
Jäsenvaltioiden on toteutettava kaikki tarvittavat toimenpiteet tämän asetuksen säännösten soveltamisen noudattamisen valvomiseksi ja mahdollisten rikkomusten saattamiseksi rangaistavaksi.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1991.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä toukokuuta 1990.

Labels: 12
17
6